हड़ताल ते अघोशत कर्फ्यु कश्मीर घाटी च ऐसी गल्ल होई गेदी ऐ जिआं घाटी दा मौसम ऐ। इस मौसमै बश्कार फसे दा ऐ कश्मीर दा आम माहनु जेहड़ा छड़ा इस करी परेशान नेईं ऐ जे चानचक्क होने आहली बरखा थमां बचने लेइ नोहाड़े कश छतड़ी नेईं ऐ बल्के ओह चानचक्क उस बेल्लै च्रौंकी पौंदा ऐ जिस बेल्लै सुरक्षाबलें पासेआ प्रदर्शनें ते हिंसा गी रोकने लेई क्रैकडाऊन घोशत करी दित्ता जंदा ऐ, तलाशी अभियान चलाए जंदे न ते बंदुकें दे हिरखी सुरक्षाबलें ते प्रदर्शनकारिएं बश्कार डांगें ते बट्टें दी जंग शुरू होई जंदी ऐ।